Андреас Грифиус
За образа на Николай Коперник

Превод от немски: Кръстьо Станишев, —

chitanka.info

О, трижди мъдър дух! Велик мъж, ти, комуто

на времето нощта, която всичко срути,

и завистта не са покрили сетивата,

открили в дързък миг, че се върти земята.

Обори ти съня на мрачните стареи,

посочи ни какво се движи и живее.

О, свойта слава виж: със колесница в блясък

как земното кълбо край слънцето разнася!

Щом тленните неща угаснат с времената,

възхвалата за теб ще грее със слънцата.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.